валута и съдържат десетични знаци, размерът на обезпечението се закръгля до първата по-ниска цяла сума в национална валута.
 Член 6
 Извлечения
 1. Когато количеството, посочено в лицензията, трябва да се раздели по процедурни или логистични причини или ако титулярят или правоприемникът трябва да ползват издадена от държава членка лицензия в електронен формат в друга държава членка, която не е свързана с ИТ приложенията на издаващата държава членка, издаващият лицензиите орган може, по искане на титуляря или правоприемника, да издаде извлечение от лицензията („извлечения“).
 2. Извлеченията имат същата правна сила като лицензиите, от които те са извлечения, в рамките на количеството, по отношение на което тези извлечения са издадени.
 3. Процедурите за заявленията за лицензии, издаването и връщането на лицензии се прилагат и към извлеченията. Издаващият лицензиите орган може да предвиди опростени процедури за заявленията.
 4. Издаващият лицензиите орган приспада количеството, посочено в извлечението, от това в оригиналната лицензия, когато това е приложимо, заедно с допустимото отклонение, и думата „извлечение“ се отбелязва в оригиналната лицензия до приспаднатото количество.
 5. Извлеченията се издават незабавно и без допълнителни разходи, в електронен формат или на хартиен носител, в съответствие с образеца в приложение I.
 6. Не са възможни по-нататъшни извлечения от извлечение.
 7. Титулярят връща екземпляра на извлечението на името на титуляря, което е било използвано или е изтекло, на издаващия лицензиите орган, заедно с екземпляра на оригиналната лизенция на титуляря.
 Член 7
 Срок на валидност
 1. За продуктите в приложение II срокът на валидност на лицензиите е определен в същото приложение.
 2. Всяка лицензия е валидна от датата на издаването ѝ, посочена в клетка 25 от лицензията за внос или в клетка 23 от лицензията за износ, валидирана с кода или печата на издаващия лицензиите орган. Тази дата се включва в изчисляването на срока на валидност на лицензията.
 Ако по силата на конкретен акт се прилага друга начална дата за срока на валидност, издаващият лицензиите орган допълнително посочва тази дата, предхождана от думите „валидна от“ в клетките на лицензиите, посочени в първа алинея.
 Член 8
 Допустимо отклонение и закръгляване
 1. Допустимото отклонение в посока нагоре или надолу, посочено в член 5, параграф 4 от Делегиран регламент (ЕС) 2016/1237 (Лицензии), е не повече от 5 %.
 2. При изчисляване на количествата, се прилагат следните правила за закръгляване:
 а)
 когато първата цифра след десетичния знак е пет или повече, количеството се закръглява до първата по-висока мерна единица, посочена в клетка 17 от лицензията. Когато първата цифра след десетичния знак е по-малка от пет, количеството, изразено след десетичния знак, се заличава;
 б)
 за количествата за глави добитък количеството се закръглява към следващата цяла стойност на броя глави.
 Член 9
 Митническа декларация
 1. В митническата декларация се съдържа позоваване на лицензията или извлечението, като се използва специален код и номерът на издадената лицензия, посочен в клетка 23 или 25, в съответствие с дял II от приложение Б към Регламент за изпълнение (ЕС) 2015/2447 на Комисията (19), или, според случая, в съответствие с приложение I, точка 4, за клетка 2.
 2. ИТ приложенията на издаващия лицензиите орган могат